Rêxistina HDPyî ya Dêrsimî Festîvala Xoza û Kulturî ya Munzurî ser o eşkerayîye daye.
Eşkerayîye de ame vatene ke Festîvale di serrî yo rîyê  janê vîrusê Korona ra nêameyêne kerdene. HDPyî da zanayene ke tay dezgehan waşt ke emser festîvale wa do bêra kerdene.
Eşkerayîye wina dewam kena: ''Hamnanan dostê Dêrsimî seba tatîlî yenê Dêrsim. Nika şaristan zaf qerebalix o. Nika gelîyê ma binê tedaya merdiman de yê. Eke festîvale bêra kerdene nufus do bizêdîyo û tesîsê ma yê binawanîye do qîm nêkerê. Xora semedo ke selahîyetdaran tedbîrê qîmê nêgirewtî jan zaf vila bîyo û hetê bînî ra zî varyantê Delta zî rîskêkê pîlî peyda keno.
Ma sey partî wina fikirîyenê ke ganî aktîvîteyê ke tede girseyê pîlî yenê yewca nêrê kerdene. Ma xora rîyê  janî ra xeylêk merdimê xo vînî kerdî. Ma nêwazenê hînî yew merdimê xo zî vînî bikerê.''
